Diari Oficial de la Generalitat Valenciana


Sumari del DOGV 3841, del 21-09-2000 (2000/7408)

RESOLUCIÓ de 26 de juliol de 2000, del conseller d'Obres Públiques, Urbanisme i Transports, per la qual s'emet un informe favorable i s'aprova definitivament la modificació número 39 del Pla General d'Ordenació Urbana d'Orihuela.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3841

Data del DOGV
:   21-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7408


Data del document
:   26-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Orihuela
    * pla d'urbanisme

RESOLUCIÓ de 26 de juliol de 2000, del conseller d'Obres Públiques, Urbanisme i Transports, per la qual s'emet un informe favorable i s'aprova definitivament la modificació número 39 del Pla General d'Ordenació Urbana d'Orihuela. [2000/S7408]
  
Vist l'expedient relatiu a la modificació número 39 del Pla General d'Ordenació Urbana d'Orihuela (Alacant), i del qual són rellevants els següents:
  
Antecedents de fet
  
Primer. L'Ajuntament d'Orihuela, en la sessió plenària celebrada el dia 27 de juliol de 1999, va acordar l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana, de 31 de març de 1999 i en un dels diaris de major difusió provincial l'1 de març de 1999. No es van presentar al·legacions.
  
Segon. La documentació està integrada per memòria informativa i justificativa i plànols modificats.
  
Tercer. Consta en l'expedient un informe favorable emés per la Conselleria de Cultura, Educació i Ciència amb data 27 d'octubre de 1999.
  
Quart. La Comissió Territorial d'Urbanisme, en la sessió celebrada el dia 14 de març de 2000, va adoptar el següent acord: «emetre un informe favorable sobre la modificació número 39 del Pla General d'Ordenació Urbana d'Orihuela a l'efecte de l'aprovació definitiva pel conseller d'Obres Públiques, Urbanisme i Transports, excepte pel que fa a l'augment del nombre d'alçades en l'àmbit de la unitat d'execució. Per això se supedita la tramesa de l'expedient al conseller d'Obres Públiques, Urbanisme i Transports fins que es modifique el projecte presentat en el sentit de mantenir el nombre d'alçades en pb+3 en l'àmbit de la unitat d'execució».
  
Cinqué. Posteriorment, l'Ajuntament d'Orihuela amb data 22 de maig de 2000, presenta la corresponent documentació que compleix tots els punts de l'esmentat acord de la Comissió Territorial d'Urbanisme d'Alacant de 14 de març de 2000; i mitjançant la Resolució de 27 de juny de 2000, del president de la Comissió Territorial d'Urbanisme d'Alacant, es van considerar complides les condicions imposades en l'esmentat acord de la Comissió Territorial d'Urbanisme d'Alacant.
  
Fonaments de dret
  
Primer. Respecte del procediment, s'han observat les prescripcions legalment establertes en els articles 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
La documentació presentada es considera completa, de conformitat amb el que disposen els articles 27 i concordants de la LRAU.
  
Segon. El present expedient té per objecte l'ampliació de l'institut Gabriel Miró, ubicat actualment en una parcel·la de sòl urbà, qualificada pel Pla General d'Ordenació Urbana com a dotacional escolar i adjacent a la unitat d'actuació número 21, en l'àmbit de la qual es planteja el canvi de qualificació d'una zona verda a dotació escolar per a l'ampliació pretesa.
  
Es justifica la modificació proposada en el dèficit d'espai per a esbargiment que hi ha actualment a l'institut i per a l'ampliació de les seues instal·lacions, i no es pot fer d'una altra manera sinó a costa de la zona verda inclosa en la unitat d'actuació 21 adjacent.
  
En síntesi, la modificació proposada consisteix en el següent:
  
El canvi de qualificació de dues parcel·les de 270 m² i 1.752 m² de zones verdes, a dotació escolar, per a l'ampliació de l'institut esmentat.
  
El canvi de qualificació d'una parcel·la de 128 m² de zona verda, a viari
  
El canvi de qualificació d'una parcel·la de 392 m² de zona verda i 600 m² de viari, a sòl edificable.
  
Conseqüència d'això, la superfície d'aprofitament lucratiu privat dins de la unitat d'execució passa de 2.325 m² a 3.320 m², i es proposa l'augment del nombre de plantes de B+3 a B+3+àtic, amb la qual cosa l'edificabilitat inicial s'incrementa de 6.975 m²t a 12.310 m²t.
  
Amb això, l'edificabilitat unitària que era de 0,75 m²t/m², considerada molt baixa respecte a altres unitats d'execució, passa a 1,34 m²t/m² que s'aproxima més a la mitjana general.
  
Tercer. Per a complir el que estableix l'article 55.3 de la LRAU que indica: «qualsevol alteració de l'ordenació establerta per un pla que augmente l'aprofitament lucratiu privat d'algun terreny o desafecte el sòl de la destinació pública, haurà de preveure les mesures compensatòries necessàries per a mantenir la proporció i qualitat de les dotacions públiques previstes respecte a l'aprofitament, sense augmentar aquest en detriment de la millor realització possible dels estàndards legals de qualitat de l'ordenació». Es proposa una zona verda de 3.445 m² a continuació d'una existent en terrenys ubicats junt al riu Segura, entre la passarel·la dels Arcos i el pont del Rey, i que es dibuixa en els plànols corresponents.
  
Quart. A la vista del que s'ha exposat anteriorment, cal concloure que les determinacions que conté el present expedient es consideren correctes, des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.
  
Cinqué. La modificació comporta una diferent qualificació o ús urbanístic de zones verdes anteriorment previstes, per la qual cosa és necessari un informe previ del Consell Superior d'Urbanisme ?substituït per un informe del conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística, de conformitat amb el que estableix l'article 55.4 de l'esmentada Llei.
  
No es considera necessari el dictamen del Consell Jurídic Consultiu de la Comunitat Valenciana establert en l'article 10.8.e de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, ja que la modificació no té per objecte una diferent zonificació o ús urbanístic de zones verdes establertes en el Pla, sinó que la modificació té per objecte l'ampliació de l'institut Gabriel Miró i d'aquesta deriva o és conseqüència la diferent zonificació o ús urbanístic de les zones verdes.
  
Sisé. Respecte de la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39.1 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de general i pertinent aplicació i amb l'informe favorable previ de la Comissió Territorial d'Urbanisme d'Alacant, resolc:
  
1. Informar favorablement sobre la modificació número 39 del Pla General d'Ordenació Urbana d'Orihuela.
  
2. Aprovar definitivament sobre la modificació número 39 del Pla General d'Ordenació Urbana d'Orihuela.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra la present resolució, que exhaureix la via administrativa, es podrà interposar un recurs contenciós administratiu, davant de la sala contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'aquesta, de conformitat amb el que estableix l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.
  
València, 26 de juliol de 2000.- El conseller d'Obres Públiques, Urbanisme i Transports: José Ramón García Antón.